|  |  |  |
| --- | --- | --- |
| ГРБОВИ ЗА МЕМОРАНДУМ | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise,**  **upravu i nacionalne manjine – nacionalne zajednice**  Bulevar Mihajla Pupina 16, 21000 Novi Sad  T: +381 21 487 40 35,  ounz@vojvodina.gov.rs | |
|  | KLASA: 128-61-382/2020-01 | DATUM: 26.03.2020. |

SVIM OSNOVNIM I SREDNJIM ŠKOLAMA NA TERITORIJU AP VOJVODINE

Ravnatelju

PREDMET: Obavijest o izmjeni školskog kalendara obrazovno-odgojnog rada u osnovnim i srednjim školama na teritoriju AP Vojvodine za školsku 2019/2020. godinu

U skladu s člankom 28. stavak 5. Zakona o osnovama sustava obrazovanja i odgoja („Službeni glasnik RS“, br. 88/2017, 27/2018 – dr. zakon, 10/2019, 27/2018 – dr. zakon i 6/2020), a imajući u vidu aktualno izvanredno stanje na cijelom teritoriju Republike Srbije, donesena je odluka o promjeni kalendara obrazovno-odgojnog rada osnovnih i srednjih škola za školsku 2019/2020. godinu na teritoriju AP Vojvodine. Ova promjena je u funkciji optimalnog i racionalnog korištenja vremena učenika u razdoblju kada je planiran tzv. proljetni (uskršnji) raspust, a koji nema svoju svrhu i značaj u uvjetima izvanrednog stanja.

Školskim kalendarom za 2019/2020. godine planirano je da se proljetni raspust odvija od 10 – 20. travnja 2020. godine, dok bi prvi radni dan bio 21. travnja 2020. godine. Zbog novonastale situacije s pandemijom virusa COVID-19, kao i zbog uvođenja izvanrednog stanja i niza mjera koje se odnose na kontrolu kretanja građana i na ukidanje gradskih i međugradskih autobusnih linija i svih kulturnih i sportskih sadržaja, smatramo da bi ove dane u razdoblju od 10 – 20. travnja 2020. godine trebalo iskoristiti za učenje na daljinu.

U skladu s navedenim, planirana promjena kalendara će se odvijati na sljedeći način:

* 10. do 13. travnja 2020. (Uskrs po Gregorijanskom kalendaru) edukativni sadržaji u vezi s praznikom kao i sadržaji koji se odnose na slobodno vrijeme učenika;
* od 14. do 16. travnja 2020. (ponedjeljak - četvrtak) – nastava na daljinu prema rasporedu sati kao i druge aktivnosti planirane od strane škole i nastavnika i profesora;
* od 17. do 20. travnja 2020. (Uskrs po Julijanskom kalendaru) – edukativni sadržaji u vezi s praznikom kao i sadržaji koji se odnose na slobodno vrijeme učenika;
* od 21. travnja 2020. (od utorka) – planirani nastavak nastave na daljinu uključujući i nastavu svake subote.

Izmjena školskog kalendara će istodobno omogućiti nadoknadu propuštenih segmenata nastavnog procesa. Na temelju ove mjere očekujemo da se nakon normalizacije situacije, obrazovno-odgojni rad vrati u redovite tokove i da se nastava završi u planiranom vremenu.

O izmjeni školskog kalendara obavijestiti sve zaposlenike, učenike i roditelje, odnosno zakonske zastupnike.

POKRAJINSKI TAJNIK

Mihály Nyilas